SET เปิดเช้าสดใสยืนเหนือ 1,500 จุดสำเร็จ-ไร้กังวลผล กนง.
SET เปิดเช้าสดใสไร้กังวลผลกนง.ยืนเหนือ 1,500 จุดสำเร็จ ณ เวลา 10.08 น.อยู่ที่ 1,501.17 จุด ปรับตัวขึ้น 8.85 จุดหรือ 0.59% มูลค่าการซื้อขาย 2,732.23 ล้านบาท
10 มิ.ย. 2558

ผู้สื่อข่าวรายงานว่า ดัชนี SET เปิดตลาดภาคเช้า ณ เวลา 10.08 น.อยู่ที่ 1,501.17 จุด ปรับตัวขึ้น 8.85 จุดหรือ 0.59% มูลค่าการซื้อขาย 2,732.23 ล้านบาท
โดยวันนี้ประเด็นที่น่าติดตามคือประเด็นผลการประชุมกนง.ในประเทศ รายงานจากบล.เมย์แบงก์ กิมเอ็ง ระบุว่า หากกนง.คงอัตราดอกเบี้ยตามที่ตลาดคาดการณ์ ณ ปัจจุบัน คาดว่าจะเกิด Technical Rebound หลังกลุ่มธนาคารปรับฐานลงไปในวานนี้ SET INDEX มีโอกาสที่จะกลับมายืนเหนือ 1,500 จุด อีกครั้ง
แต่หาก กนง. สร้างความประหลาดใจ ด้วยการลดอัตราดอกเบี้ยอีก 25bps เป็น 1.25% คาด SET INDEX จะซึมตัวลงสู่แนว 1,470-1,480 จุด กดดันด้วยกลุ่มธนาคารแต่จะเป็นไปอย่างจำกัด เพราะกลุ่มธนาคารปรับฐานลงไปแล้ววานนี้